OzLabs/hebrew-wiki-articles huggingface dataset:
אבירם זליקוביץ'

אבירם זליקוביץ (נולד ב-5 בדצמבר 1989) הוא כדורסלן עבר ישראלי ששיחק בעמדת הקלע.

== קריירה ==
=== 2007–2008: מכבי פתח תקווה ===
זליקוביץ' החל את דרכו בקבוצות הנוער של מכבי פתח תקווה ובהמשך עלה לקבוצת הבוגרים. שיחק שתי עונות בקבוצה הבוגרת בליגה א' ובליגה ארצית בזמן לימודיו בתיכון.

=== 2009–2011: הפועל בני כפר סבא ===
בעונת 2009–2010 עבר להפועל בני כפר סבא מהלאומית.

=== 2011–2012: הפועל תל אביב ===
זליקוביץ' חתם על חוזה ל-3 שנים כחלק ממגמתו של ארז אדלשטיין להתבסס על שחקנים צעירים כזליקוביץ', בר טימור ויותם שירן. בתום העונה עקב מיעוט דקות המשחק עבר לעירוני נהריה.

=== 2012–2013: עירוני נהריה ===
במדי עירוני נהריה שיחק זליקוביץ' בעמדת הגארד/פורוורד, והיה לאחד משחקני המפתח של הקבוצה לצד רמון קלמנטה ונייט מילר.

===2013–2017: בני הרצליה===
ב-1 באוגוסט 2013 חתם זליקוביץ' לשנתיים בבני הרצליה תחת הדרכתו של אפי בירנבוים, לאחר שהפועל תל אביב ויתרה על האופציה לצרפו לסגל הקבוצה. בעונתו הראשונה בליגת העל נבחר לתגלית הסיבוב הראשון על ידי וואלה! ספורט. בסיום העונה זכה בפרס תגלית העונה יחד עם חברו לקבוצה עוז בלייזר.

ב-3 ביוני 2016 זומן לסגל נבחרת ישראל.

=== 2017–2018: הפועל ירושלים וחזרה לבני הרצליה ===
ב-1 במרץ 2017 חתם בהפועל ירושלים על חוזה עד לתום העונה. ב-23 בנובמבר 2017 חזר לבני הרצליה.

=== 2018: מכבי עירוני רחובות ===
ב-8 באוגוסט 2018 חתם זליקוביץ' לעונה במכבי עירוני רחובות. למרות הציפיות להתמודדות על עליה לליגה הראשונה נשרה הקבוצה בתום העונה לליגה השלישית.

=== 2020: החזרה הנוספת לבני הרצליה ===
ב-8 למרץ 2020 חתם זליקוביץ' בבני הרצליה מהליגה הלאומית, אך הספיק לשחק בה משחק אחד בלבד בשל מגפת הקורונה. לאחר שהקבוצה עלתה לליגה העל בשל הפסקת הליגה, הוא חתם על הארכת חוזה בבני הרצליה לעונת 21–2020 עם אופציה לעונה נוספת. לאחר עונת 2021 שוחרר מהקבוצה.

===2021: פרישה ===
ב-2 בספטמבר 2021 הודיע זליקוביץ על פרישה מכדורסל

== חייו הפרטיים==
זליקוביץ' נשוי לבר חפר, מי שהייתה נערת ישראל לשנת 2013, ואב לבת.

זליקוביץ' לומד ב לתואר ראשון בחינוך וחברה, עם התמחות בספורט.

==קישורים חיצוניים==

* יאיר קלס, [http://www.safsal.co.il/article.aspx?id=15896 השוער שהפך לכדורסלן], 18 במרץ 2010, ספסל
* יאיר קלס, [http://www.safsal.co.il/article.aspx?id=19557 אז איפה, איפה הם, המצטיינים ההם], 18 באפריל 2012, ספסל
* 

== הערות שוליים==

קטגוריה:כדורסלני עירוני נהריה
קטגוריה:כדורסלני הפועל תל אביב
קטגוריה:כדורסלני מכבי פתח תקווה
קטגוריה:כדורסלני בני הרצליה
קטגוריה:כדורסלני הפועל כפר סבא
קטגוריה:כדורסלני הפועל ירושלים
קטגוריה:כדורסלני מכבי רחובות
קטגוריה:כדורסלני נבחרת ישראל
קטגוריה:ישראלים שנולדו ב-1989
Kashmir

Kashmir הוא שיר בסגנון רוק כבד של להקת הרוק הבריטית לד זפלין שיצא בשנת 1975 ונכלל באלבום הכפול "Physical Graffiti". זהו אחד משיריה הנודעים ביותר של הלהקה.

==רקע==
השיר שאורכו מעל שמונה דקות נחשב בדרך כלל על ידי עורכי הרדיו כארוך מדי, אך מאחר שהעורכים התנסו בעבר בהצלחה אדירה עם שיר אחר של הלהקה, "Stairway to Heaven", שאורכו דומה, לא הססו הפעם להשמיע את "Kashmir".

הרצועה כוללת דפוסים מוזיקליים ייחודיים והשפעות מהמזרח, בה משתתפים כלים רבים אשר אינם אופייניים ללהקה, כגון: כינורות, כלי נשיפה וכלי מיתר. זהו אחד מהשירים היחידים של הלהקה שבו השתתפו גם נגנים חיצוניים.

שמו הראשוני של השיר היה בתחילה "Driving to Kashmir" שמאוחר יותר קוצר. מילות השיר נכתבו מיד לאחר סיבוב ההופעות של הלהקה בארצות הברית, בעת שחברי הלהקה היו בדרכם מגולימין בדרום מרוקו, לטנטאן שבדרום-מערב מרוקו, ומכאן ההשפעות המזרחיות שבשיר. פלאנט אמר בהקשר להשפעות שבשיר: "ההשראה של השיר נוצרה כתוצאה מהדרך הארוכה שנסענו ונראתה כי היא איננה עומדת להסתיים... זו הייתה דרך ייחודית, במסלול שחוצה את המדבר... השמש קפחה על פנינו..." מכאן גם המילים הפותחות את השיר: "Oh, let the sun beat down upon my face". פלאנט גם ציין כי השיר הוא "אהוב עליו במיוחד".

השיר מנוגן כמעט בכל הופעה של הלהקה, ונכלל באופן קבוע באלבומי האוסף וסרטי ההופעה שלה. פלאנט גם נוהג להפגין אלתורים רבים בעת ביצוע השיר על הבמה.

==דירוגים וביקורות==
מאז פרסומו, השיר זכה לתשבחות רבות מכל עבר.

השיר נחשב הן בקרב חברי הלהקה והן בקרב המעריצים והמבקרים כאחת מפסגות היצירה הגדולות ביותר של הלהקה והישג מוזיקלי נדיר. ג'ון פול ג'ונס קבע כי השיר מציג את כל האלמנטים שקיימים בלהקה. פלאנט אמר שהשיר הוא אחד האהובים עליו ביותר משום שחבויים בו "כל האנרגיה והכוח שמהם עשוי לד זפלין". פייג' אף הוא קבע שהשיר הוא "בהחלט אחת מהיצירות הטובות של הלהקה".
מבקר המוזיקה דייב לואיס, שנחשב כ"מומחה" ל"לד זפלין", אמר:

לואיס אף הוסיף כי "השיר משקף את הכימיה המיוחדת שהייתה לחברי הלהקה ביניהם".

השיר מופיע בדירוגים של מגזיני מוזיקה רבים:

{| class="wikitable"
|-
! מגזין !! מדינה !! שבח !! שנה !! מיקום
|-
| Classic Rock || ארצות הברית || 50 שירי הרוק הקלאסיים של כל הזמנים || 1995 || 20
|-
| VH1 || ארצות הברית ||מאה שירי הרוק הגדולים בכל הזמנים || 2000 || 62
|-
|רולינג סטון || ארצות הברית || 500 השירים הגדולים בכל הזמנים || 2003 || 141
|-
| Q || בריטניה || אוסף המוזיקה האולטימטיבי - רוק || 2005 || -
|-
| Q || בריטניה || 100 השירים הגדולים בכל הזמנים || 2006 || 74
|-
| VH1 || ארצות הברית || שירי הרוק הכבד הגדולים ביותר || 2009 || 21
|-
| JJJ || אוסטרליה || 100 השירים החמים בכל הזמנים || 2009 || 98
|}

==משתתפים==
*ג'ימי פייג' - גיטרה חשמלית
*רוברט פלאנט - שירה
*ג'ון פול ג'ונס - גיטרה בס, מלוטרון
*ג'ון בונהם - תופים

==גרסאות כיסוי==
במשך השנים זכה "קשמיר" לגרסאות כיסוי רבות על ידי אמנים מפורסמים, ביניהם: רוג'ר דלטרי, אנה וילסון, ג'ת'רו טאל, עפרה חזה, דייוויד גארט, אלטר ברידג', ואף על ידי התזמורת הפילהרמונית של לונדון, ועוד רבים.

עד היום השיר פופולרי ביותר בקרב נגנים ובתוכניות שונות, ואף היה מטרה לתביעות משפטיות רבות בעקבות שימושים לא חוקיים בשיר, תביעות שבהן זכו חברי הלהקה.

==קישורים חיצוניים==

* [http://shironet.mako.co.il/artist?type=lyrics&lang=1&prfid=13173&wrkid=29616 מילות השיר], באתר שירונט
* [http://www.songfacts.com/detail.php?id=356 עובדות על השיר] 

==הערות שוליים==

קטגוריה:שירים באנגלית
קטגוריה:בלדות רוק
קטגוריה:לד זפלין
קטגוריה:שירי 1975
רעידת האדמה בסיסתאן ובלוצ'סתאן (2013)

ב-16 באפריל 2013 פגעה רעידת אדמה בדרגה 7.8 בסולם ריכטר בפרובינציית סיסתאן ובלוצ'סתאן שבדרום-מזרח איראן, בסמוך לגבולה עם פקיסטן. הרעידה, שאירעה בעומק של כ-82 קילומטר, הורגשה היטב באזורים נרחבים של איראן ופקיסטן ובמדינות נוספת באזור. עוצמת הרעש הייתה הגבוהה ביותר שנמדדה באיראן 40 שנה, והיא באה מספר ימים בלבד לאחר רעידת האדמה במחוז בושהר ב-9 באפריל.

כתוצאה מהרעש דיווחו תחילה הרשויות באיראן על 40 הרוגים ועל עוד מאות שנפצעו, אולם לאחר כמה שעות חזרו בהם והודיעו כי יש רק הרוג אחד ו-12 פצועים. מצדו הפקיסטני של הגבול דווח על 34 הרוגים ו-105 פצועים.

נגרם נזק רב לרכוש. מבנים רבים באזור הרעש קרסו, וקווי תקשורת ותשתיות נוספות נפגעו קשות עד שנוצר חשש לשלמותם של בתי בוץ המצויים בכפרים בסביבה.

==הערות שוליים==

קטגוריה:קצרמר פקיסטן
סיסתאן
2013
2013
קטגוריה:סיסתאן ובלוצ'סתאן
קטגוריה:2013 באיראן
קתלין סקוט

רעש האדמה)]]
קתלין ורוברט סקוט בקווייל איילנד, נמל ליטלטון, ניו זילנד, 1910
קתלין סקוט, הברונית קנט (באנגלית: Kathleen Scott, Baroness Kennet; 27 במרץ 1878 – 25 ביולי 1947) הייתה פסלת בריטית, חברה באגודת הפסלים הבריטית המלכותית.

==חייה==
קתלין סקוט נולדה בשם אדית אגנס קתלין ברוס בנוטינגהמשייר, הצעירה באחד-עשר ילדים. היא למדה בבית הספר לאמנות סלייד בלונדון בשנים 1900 עד 1902 ואחר המשיכה את לימודיה ב"אקדמי קולארוסי" בפריז מ-1902 עד 1906. בתקופת לימודיה שם התיידדה עם אוגוסט רודן. עם שובה ללונדון, התוודעה אל ג'ורג' ברנרד שו, מקס ברבום וג'יימס מתיו ברי.

==יצירותיה==
שלושה מפסלי הראש-וחזה שלה מוצגים באוסף של גלריית הדיוקנאות הלאומית בלונדון, כמו גם שלושה-עשר דיוקנאות מצולמים שם.

קתלין סקוט פיסלה לפחות שני פסלים של בעלה הראשון, חוקר אנטארקטיקה רוברט פלקון סקוט, לאחר מותו. אחד הפסלים האלה ניצב בכרייסטצ'רץ', ניו זילנד ואחר בכיכר ווטרלו בלונדון. לוח זיכרון לסקוט מתנוסס על הקיר החיצוני של מכון סקוט לחקר הקוטב בקיימברידג' עם פסל בשם "נעורים" (1920), שהמודל לו היה א. ו. לורנס, אחיו הצעיר של ט. א. לורנס, הוא לורנס איש ערב.

קתלין סקוט יצרה גם את פסלו של אדוארד סמית, רב החובל של הטיטניק, לאחר מותו. פסל זה מוצב בבייקון פארק, ליצ'פילד, אנגליה.

פסל בבית הספר אונדל, המוכתר בשם "הנני, שלחני" נחשב בטעות לדגם דמותו של פיטר סקוט.

כמו כן יצרה סקוט פסלון ארד של השחקן ההודי סאבו, שנגנב ונעלם.

אנדרטת זיכרון של צ'ארלס רולס מאת סקוט ניצבת על הטיילת בדובר.

==חייה האישיים==
קתלין סקוט נישאה לחוקר יבשת אנטארקטיקה רוברט פלקון סקוט ב-2 בספטמבר 1908. כעבור שנה נולד בנם, פיטר סקוט, שהתפרסם בתחומי השידור, הצפרות, הציור, סביבתנות וספורט. בשנת 1910 ליוותה את בעלה לניו זילנד עם צאתו במשלחת טרה נובה אל הקוטב הדרומי. ביוגרף של חוקר הארצות הנורווגי פריטיוף ננסן העלה השערה חסרת ביסוס, שבהיעדר בעלה ניהלה קתלין סקוט פרשיית אהבים קצרה עם החוקר הנורווגי, מדריכו של היריב של סקוט אמונדסן. בפברואר 1913, כשהייתה שוב בדרכה לניו זילנד לקדם את פני סקוט בשובו, נודע לקתלין סקוט על מותו באנטארקטיקה במרץ 1912.

ב-1922 נישאה קתלין סקוט לפוליטיקאי אדוארד הילטון יאנג. בנה השני, ויילנד הילטון יאנג (2009-1923) היה סופר ופוליטיקאי. בין נכדיה אמילי יאנג, אמנית, ולואיזה יאנג, סופרת.

כשבעלה השני קיבל את התואר "ברון קנט" ב-15 ביולי 1935, הייתה קתלין סקוט לברונית קנט.

==לקריאה נוספת==
<div class="mw-content-ltr">
*A Great Task of Happiness: The Life of Kathleen Scott, (1995) - Louisa Young
*A Father for my Son (biographical play, premiered 2000) - Jenny Coverack
</div>

==קישורים חיצוניים==

==הערות שוליים==

קטגוריה:משפחת סקוט
קטגוריה:פסלות אנגליות
קטגוריה:בריטיות שנולדו ב-1878
קטגוריה:בריטיות שנפטרו ב-1947
אנדרטת המערה

מערת המרדף
אנדרטת המערה מציינת מרדף בין חיילי צה"ל ומחבלים, שחדרו מירדן ב-11 במרץ 1969. בקרב נהרגו שלושה לוחמים ושבעה מחבלים.

האנדרטה נמצאת ליד מעלה אפרים. דרך עפר משולטת יוצאת מזרחה לכביש 505 כ-700 מטר מדרום לצומת מעלה אפרים ומגיעה לאחר כ-300 מטר לחורשה שבה האנדרטה. מערת המרדף נמצאת כ-200 מטר מזרחית לאנדרטה, לא רחוק ממסעף דרך העפר עם כביש 505.

== רקע היסטורי ==
לאחר מלחמת ששת הימים נמלטו מחבלים רבים משטחי הגדה המערבית, לירדן ובראשם יאסר ערפאת והקימו שם תשתית טרור שמרכזה העיירה כראמה. הם שלחו חוליות קטנות חמושות כדי לבצע פעולות טרור בגדה ובישראל. בתחילה הגבול היה פרוץ. צה"ל הקים את חטיבת הבקעה שבראשה עמד רפאל איתן, נסללה דרך טשטוש וצה"ל החל לפתח את טכניקת המרדף. המטרה הייתה לתפוס את המחבלים לפני שהם מגיעים לגב ההר ונטמעים באוכלוסייה הפלסטינית. שיטות הלחימה שופרו ממרדף למרדף. המחבלים ניצלו את המערות הרבות בבקעה כדי להסתתר ובתחילה גרמו לצה"ל אבדות רבות אבל לאחר שפותחו שיטות לפגוע בהם מרחוק בלי להגיע לקרב מטווח קצר, פחתו האבדות. המרדפים פסקו כמעט לחלוטין לאחר שהמלך חוסיין חיסל את תשתית המחבלים בארצו בספטמבר השחור.

== מרדף המערה ==
ב-11 במרץ 1969 עם שחר, גילו גששי צה"ל סימני חדירה מירדן. מייד הוכרז נוהל מרדף והוחל בסריקת האזור בחוליות קטנות. חוליה אחת הגיעה למערה, כ-2 ק"מ דרומית לכפר מג'דל בני פדיל.

בפתח המערה ישבה בדואית נפחדת והניקה תינוק. כשנשאלה אם יש אנשים במערה השיבה בשלילה. המחבלים התחבאו בחשיכה במערה שאורכה ורוחבה מטרים ספורים. כשניסה רס"ן לבדוק אם יש אנשים במערה, פתחו עליו המחבלים באש והוא נהרג במקום. רס"ן חש למקום וגם הוא נהרג וכן סמל [https://www.izkor.gov.il/בועז%20ששון/en_ce3ed07a1638755b9a82a247e443cea8 בועז ששון]. לשמע היריות הגיעו כוחות למערה ובקרב שהתפתח נהרגו שבעה מחבלים ואחד נשבה.

מרדף המערה העלה שוב את סוגיית המפקדים ההולכים בראש הכוח ומסתכנים בכך בפגיעה ואת השימוש של המחבלים באזרחים כמגן אנושי. שמות השלושה חקוקים באנדרטת הבקעה. אנדרטת המערה המקורית נותצה. ב-1 באפריל 2011 הוסר הלוט מעל האנדרטה החדשה וגם היא הושחתה מספר פעמים. על שמו של חנן סמסון נקרא מחנה חנן ביריחו, שננטש בעקבות הסכמי אוסלו. כיום משמש הבסיס בית סוהר של הרשות הפלסטינית.

== קישורים חיצוניים ==
* [https://web.archive.org/web/20131001070314/http://www.bikathayarden.co.il/index/מורשת-קרב ארץ המרדפים 1968-1970], באתר תיירות בקעת הירדן
* [http://www.bikathayarden.co.il/index/אנדרטת-המערה אנדרטת המערה], באתר תיירות בקעת הירדן

== הערות שוליים ==

המערה, אנדרטת
קטגוריה:בקעת הירדן
קטגוריה:מדבר שומרון
קטגוריה:מלחמת ההתשה בבקעת הירדן
תיאטרון בלגרייד

"[[מחלת נעורים" מאת פרדיננד ברוקנר, 2007]]
"[[בית ברנרדה אלבה" מאת פדריקו גארסיה לורקה, 2008]]
תיאטרון בלגרייד (באנגלית: Belgrade Theatre) הוא תיאטרון בקובנטרי, אנגליה.

== היסטוריה ==
תיאטרון בלגרייד היה התיאטרון האזרחי הראשון שנבנה בבריטניה אחרי מלחמת העולם השנייה. הוא הצטרף לקתדרלה החדשה שנבנתה בעיר כסמל לאופטימיות ותרבות והיה מהפרויקטים הגדולים ביותר שבוצעו, במהלך בנייתה מחדש את העיר קובנטרי, שנהרסה כמעט לחלוטין בהפצצות הגרמנים במלחמת העולם השנייה. כיום זהו בניין רשום מדרגה שנייה. ב-1963 נרשם תיאטרון בלגרייד כעמותה ללא כוונות רווח בידי רשם העמותות (מספר 219163). התיאטרון קיבל את שמו כהכרה ותודה למתנת קורות העץ שהעניקה עיר הבירה הסרבית בלגרד (עיר תאומה של קובנטרי), שהיו מרכיב מרכזי ש לבניית האודיטוריום המכיל 858 מקומות ישיבה. מאז הפתיחה ב-1958, מיצב עצמו התיאטרון כמרכז להפקות חדשות ומקוריות.

התיאטרון היה ראשון בעבודה עם ארגון "תיאטרון בחינוך" (Theatre-in-Education) בשנות השישים. התיאטרון ממשיך לעבוד עם בני נוער שנעזרים בדרמה כאמצעי לפתח את כישוריהם האישיים והחברתיים.

"Acting Out", התוכנית המוצלחת ביותר של הארגון, פועלת מזה כעשר שנים בחסות רשות החינוך של קובנטרי והועתקה ברחבי הממלכה המאוחדת.
התיאטרון נפתח מחדש בספטמבר 2007 אחרי שעבר שיפוץ בעלות של 12 מיליון פאונד ונוספו לו שבעה מפלסים, שמכילים אודיטוריום נוסף.

הנסיך אדוארד, דוכס אדינבורו חנך רשמית את האולם 2B של התיאטרון המחודש ב-5 בפברואר 2008. היה זה גם יום השנה החמישים לפתיחת תיאטרון בלגרד, בו השתתפה הנסיכה אלכסנדרה.

בשנים 2006–2008 כיהן במאי התיאטרון הישראלי גדי רול כמנכ"ל שותף ומנהל אמנותי של תיאטרון בלגרייד. הצגתו "מחלת נעורים" היא שחנכה את האולם החדש B2.

==קישורים חיצוניים==

* 
* [https://web.archive.org/web/20120912162216/http://www.imagesofengland.org.uk/Details/Default.aspx?id=469317 הרישום במנהל המקרקעין (469317)]
* מריון מק'קלן, [http://www.coventrytelegraph.net/news/coventry-news/tm_headline=prince-edward-gives-coventry-s-belgrade-theatre-a-royal-stamp-of-approval&method=full&objectid=20436340&siteid=50003-name_page.html הנסיך אדוארד מעניק לתיאטרון בלגרד את האישור המלכותי], באתר קובנטרי טלגרף, 5 בפברואר 2008

בלגרייד
הבחירות לנשיאות ונצואלה 2013

הבחירות לנשיאות ונצואלה התקיימו ב-14 באפריל 2013, ובהן ניצח ניקולאס מדורו שתפקד כנשיא בפועל מאז מותו של הוגו צ'אווס ב-5 במרץ. למקום השני, בפער זעיר, הגיע מועמד האופוזיציה אנריקה קפרילס רדונסקי.

==רקע==
ב-7 באוקטובר 2012 נערכו בוונצואלה בחירות לנשיאות ובהן גבר הוגו צ'אווס על יריבו אנריקה רדונסקי, לאחר שהכריז, באופן שקרי, כי החלים ממחלת הסרטן בה היה חולה. בחודש דצמבר נסע צ'אווס לקובה לצורך קבלת טיפול במחלת הסרטן, ולאחר מכן שב לארצו להמשך טיפול בבית חולים צבאי. ב-10 בינואר לא הופיע צ'אווס למעמד השבעתו כנשיא המדינה, מה שהוביל לדרישת האופוזיציה לקיים בחירות מיידיות כמתחייב בחוק במצב בו נבצר מהנשיא לשמש בתפקידו עקב מחלה. ב-5 במרץ נפטר צ'אווס והוכרז על בחירות לנשיאות. בינתיים מונה סגן הנשיא, ניקולאס מדורו, לנשיא בפועל עד לבחירות.

==מועמדים==
*הנשיא בפועל ניקולאס מדורו - מקורבו של הוגו צ'אווס ומועמד מפלגתו.
*אנריקה קפרילס רדונסקי - המועמד הראשי של האופוזיציה, מושל מדינת מירנדה.
*ריינה סקרה - מנהיגת מפלגת כוח העבודה.
*מריה בוליבר - עורכת דין ומועמדת המפלגה הדמוקרטית לשלום ולחופש.
*אאוסביו מנדס - כומר נוצרי ומנהיג מפלגה עצמאית.
*חוליו מורה - מועמד המפלגה הדמוקרטית המאוחדת.

==תוצאות הבחירות==
על פי התוצאות זכה בנשיאות ניקולאס מדורו לאחר שזכה ברוב של 50.8% מן הקולות. מועמד האופוזיציה אנריקה קפרילס רדונסקי הגיע למקום השני עם 49.1% מן הקולות. שיעור ההצבעה בקרב בעלי זכות הבחירה עמד על 79.8%.

{| class="wikitable"
|-
! שם המועמד !! מספר קולות !! אחוז מהקולות הכשרים
|-
| ניקולאס מדורו || 7,575,506 || 50.78%
|-
| אנריקה קפרילס רדונסקי || 7,302,641 || 48.95%
|-
| אאוסביו מנדס || 19,475 || 0.13%
|-
| מריה בוליבר || 13,278 || 0.08%
|-
| ריינה סקרה || 4,229 || 0.02%
|-
| חוליו מורה || 1,928 || 0.01%
|-
| קולות כשרים || 14,917,057 || 99.55%
|-
| קולות פסולים || 66,691 || 0.44%
|-
| סך כל הקולות || 14,983,748 || 100%
|}

תוצאות הבחירות הפתיעו רבים בגלל הישגו של רדונסקי שהצליח מעל למצופה לפי סקרי דעת הקהל. מדורו גבר על רדונסקי בהפרש של כ-1% בלבד מהקולות, לעומת צ'אווס שבבחירות 2012 הוביל על פני רדונסקי בכ-10%.

==לאחר הבחירות==
לאחר פרסום התוצאות טענו רדונסקי ואנשי האופוזיציה לזיופים בתוצאות הבחירות, והודיעו כי יערערו עליהן לבית המשפט. במקביל פרצו בכמה ערים במדינה הפגנות אלימות ובעימותים עם המשטרה נהרגו 7 מפגינים ונפצעו עוד עשרות. המשטרה הודיעה גם על מעצר של מאות מפירי סדר. שבוע לאחר הבחירות, ב-20 באפריל, הושבע מדורו לנשיאות חרף המחאות על תוצאות הבחירות.

==קישורים חיצוניים==

==הערות שוליים==

ונצואלה 2013
קטגוריה:ונצואלה: היסטוריה
קטגוריה:ונצואלה: פוליטיקה
קטגוריה:2013 בפוליטיקה
חנה עמית

חנה עמית

חנה עמית (נולדה בשנת 1951 ונפטרה בדצמבר 2022) הייתה עורכת ישראלית בתחום התרבות היהודית וההיסטוריה של עם ישראל וארץ ישראל, לשעבר עורכת כתב העת "עת־מול".

==ביוגרפיה==
נולדה בפתח תקווה ליעקב ויהודית גרשון. בין השנים 1999–2005 הייתה עורכת כתב העת "עת־מול". מאז 2006 הייתה עורכת משנה של כתב העת "דווקא". כמו כן ערכה את כתב העת של הקיבוץ הדתי "עמודים".

יחד עם בעלה, ד"ר דוד עמית, הוציאה את הספרים "רחוב בירושלים: מסע בזמן מתקופת המקרא ועד היום" ו"מראי מקום – לטייל עם המקורות בצפון הארץ". כמו כן ערכה מספר ספרי אוסף של מאמרי הגות.

במשך שנים התגוררה בכפר עציון, ובאחרית ימיה עברה לירושלים.

==מעריכותיה==
* אחריו – על דמות המנהיג במחשבה היהודית, הוצאת משרד הביטחון, 2000
* הצד השלישי של המטבע, מאת יעקב משורר, עורכת חנה עמית, הוצאת יד יצחק בן-צבי, 2006
* מנחה למנחם: קובץ מאמרים לכבוד הרב מנחם הכהן, הוצאת הקיבוץ המאוחד, 2008 (עם אביעד הכהן וחיים באר)
* מראי מקום – לטייל עם המקורות בצפון הארץ (עם דוד עמית)
* נחלים ומים בגולן, הוצאת יד יצחק בן-צבי, 2013
* רחוב בירושלים: מסע בזמן מתקופת המקרא ועד היום (עם דוד עמית). צייר: יבגני ברשקוב. הוצאת כנרת, זמורה ביתן, 2013
* ילדת רחוב. הוצאה עצמית, 2017

==קישורים חיצוניים==
* שולמית קיסרי, [http://www.news1.co.il/Archive/0024-D-81648-00.html רחוב (מיוחד במינו) בירושלים], אתר חדשות מחלקה ראשונה, 27 בפברואר 2013

קטגוריה:עורכות ישראליות
קטגוריה:עורכים ישראלים
קטגוריה:כפר עציון: אישים
קטגוריה:מתנחלות
קטגוריה:ישראליות שנולדו ב-1951
קטגוריה:ישראלים שנולדו ב-1951
קטגוריה:ירושלים: אישים
קטגוריה:ישראלים שנפטרו ב-2022
קטגוריה:ישראליות שנפטרו ב-2022
דוד עמית

דוד עמית (ו' בטבת תש"ח, 19 בדצמבר 1947 - י"א בניסן תשע"ג, 22 במרץ 2013) היה חוקר ארץ ישראל וארכאולוג ישראלי.

==ביוגרפיה==
נולד בישראל, בנם של משה ואלידע פרוינד. שירת בגדוד 50 של ה"נח"ל מוצנח" והשתתף במלחמת ששת הימים בקרבות סיני. במלחמת ההתשה שימש כסגן מפקד במוצב המזח שבקצה הדרומי של קו התעלה. במלחמת יום הכיפורים שימש מפקד מחלקה בדרגת סרן ונטל חלק בקרב העיר סואץ. לאחר שכל המפקדים הבכירים נפצעו נטל לידיו את הפיקוד על הכוח הנצור במשטרה שבעיר סואץ. על כך קיבל את עיטור המופת. במלחמת לבנון הראשונה שימש כסמג"ד במילואים.

היה בן קיבוץ בארות יצחק, והגיע בסוף שנות ה-60 לכפר עציון, ובשנות ה-80 שימש מזכיר הקיבוץ. היה ממייסדי בית ספר שדה כפר עציון וניהל אותו בשנותיו הראשונות. ערך עשרות חפירות ארכאולוגיות וסקרים מטעם רשות העתיקות במדבר יהודה, ירושלים, הר חברון ושפלת לוד. בין השאר חפר יחד עם צבי אילן בדרום הר חברון וגילה שני בתי כנסת קדומים בחורבת ענים ובמעון. חפר כפר מימי הבית השני ליד מזור, מחצבה תת-קרקעית ובית מלאכה לכלי אבן מימי הבית השני מערת כלי האבן במדרון הר הצופים בירושלים, סמוך לבריכת ממילא בירושלים, ועוד. 

ד"ר עמית שימש מרצה לארכאולוגיה במכון שכטר למדעי היהדות. ערך קובצי מאמרים רבים בתחום ההיסטוריה והארכאולוגיה של ארץ ישראל. פרסם מאמרים בכתבי עת שונים ובהם קתדרה, אריאל ועת־מול. זמן קצר לפני מותו הוציא עם אשתו, חנה עמית, את הספר "רחוב בירושלים: מסע בזמן מתקופת המקרא ועד היום".

בשנותיו האחרונות התגורר בירושלים. נפטר בשנת 2013 ונקבר בקיבוץ כפר עציון.

בשנת 2014, יצא בהוצאת יד יצחק בן-צבי, ספר המקבץ מבחר רחב של מאמרים שפרסם עמית.

==מעריכותיו ומאמריו==
* אבן, דרך, חותם: אוסף מחקרים, הוצאת יד יצחק בן-צבי ובית ספר שדה כפר עציון, 2013 
* אמות מים קדומות בארץ ישראל - קובץ מאמרים (עם יזהר הירשפלד ויוסף פטריך), הוצאת יד יצחק בן-צבי, 1989
* ימי בית חשמונאי - מקורות, סיכומים, פרשיות נבחרות וחומר עזר (עם ד"ר חנן אשל), הוצאת יד יצחק בן-צבי, 1995
* מערות המפלט מתקופת מרד בר כוכבא (עם חנן אשל), אוניברסיטת תל אביב, 1998
* חידושים בארכאולוגיה של ירושלים וסביבותיה - קובץ מחקרים (עם גיא ד' שטיבל, אורית פלג–ברקת), הוצאת רשות העתיקות, 2009
* דגם ירושלים של בית שני במוזיאון ישראל, אריאל, עמ' 176, 1997
* [http://www.snunit.k12.il/heb_journals/katedra/71003.html מנין קבלה הרודיון את מימיה?], באתר "סנונית"
* 
* [http://www.snunit.k12.il/heb_journals/aretz/333025.html "חידת יוטה"], בתוך: "טבע וארץ" אדר-ניסן תשמ"א, מרץ 1991, חוברת ל"ג, בהוצאת החברה להגנת הטבע 
* [http://www.snunit.k12.il/heb_journals/katedra/68006.html על מקור תוכניותיהם של בתי-הכנסת בדרום הר-יהודה], במקור מתוך: קתדרה יוני 1993 חוברת מספר 68, הוצאת יד בן צבי, ירושלים
* [https://web.archive.org/web/20101030074849/http://www.k-etzion.co.il/Index.asp?ArticleID=135&CategoryID=90&Page=1 סמוע-אשתמוע], אתר בית ספר שדה כפר עציון
* 

==קישורים חיצוניים==

* 
* 
* 
* חגי הוברמן, [http://www.inn.co.il/News/News.aspx/253412 נפטר הארכאולוג דוד עמית], אתר ערוץ 7, 23 במרץ 2013
* 
* 
* , 
* 

== הערות שוליים ==

קטגוריה:ארכאולוגים יהודים
קטגוריה:ארכאולוגים ישראלים
קטגוריה:חוקרי ארץ ישראל
קטגוריה:מעוטרי עיטור המופת במלחמת יום הכיפורים
קטגוריה:בעלי תואר דוקטור מהאוניברסיטה העברית בירושלים
קטגוריה:בארות יצחק: אישים
קטגוריה:כפר עציון: אישים
קטגוריה:אישים הקבורים בכפר עציון
קטגוריה:ישראלים שנולדו ב-1947
קטגוריה:ישראלים שנפטרו ב-2013
קטגוריה:חיילי חיל הרגלים במלחמת ששת הימים
העתיד (כתב עת)

עטיפת כתב העת העתיד משנת 1966
העתיד (בגרמנית: Die Zukunft) היה רבעון גרמני בעברית שיצא לאור משנות ה-50 של המאה ה-20 ועד 1993.

הרבעון יצא במימון הממשלה הפדרלית הגרמנית, בהוצאת פרידריך ריינקה והודפס בישראל. היו לכתב העת עורכים שונים שהתחלפו, לעיתים, מגיליון לגיליון.

מטרת הרבעון הייתה להנגיש את התרבות הגרמנית ואת הנעשה בגרמניה לקורא העברי, אותו קורא שנרתע מגרמניה ותרבותה בשל השואה. לשם כך הופץ הרבעון חינם תקופה ארוכה, אף שרשמית נמכר והופץ רק למנויים משלמים.

== קישורים חיצוניים ==
* שלמה שפירא, [https://web.archive.org/web/20160303211210/http://israblog.nana10.co.il/blogread.asp?blog=292694&blogcode=13798599 העתיד]
* 

קטגוריה:גרמניה: כתבי עת
קטגוריה:עיתונות בעברית
קטגוריה:ישראל: כתבי עת
קטגוריה:יחסי גרמניה–ישראל
PETRA

PETRA (ראשי תיבות של Positron-Electron Tandem Ring Accelerator) היה מאיץ חלקיקים שהיה בשימוש מ-1978 עד 1986 בסינכרוטרון האלקטרונים "דזי" (Deutsches Elektronen-Synchrotron) בהמבורג שבגרמניה.

מטרת המאיץ הייתה ללמוד על התנגשויות אלקטרון-פוזיטרון. היקפו היה 2.3 ק"מ והואצו בו אלקטרונים עד 19 מיליארד אלקטרו-וולט.

הגלאי TASSO מצא במתקן זה ראיות לקיומו של הגלואון כאשר נמצאו ראיות לקיומו של מבנה תלת-סילוני במישור יחיד (single-plane three-jet structure); הסילון השלישי יוחס ליצירתו של גלואון מאחד הקווארקים שהופקו בניסוי כתוצאה מהתנגשות בין אלקטרון לפוזיטרון.

את הפטרה החליף מאיץ החלקיקים HERA (Hadron-Elektron-Ringanlage או Hadron-Electron Ring Accelerator). החל ב-2007 פועל בדזי מאיץ קרינה אלקטרומגנטית (magnetobremsstrahlung) בעל רגישות גבוהה בשם PETRA-III.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מאיצי חלקיקים
גארי קייהיל

גארי ג'יימס קייהיל (באנגלית: Gary James Cahill; נולד ב-19 בדצמבר 1985 בדרונפיל שבאנגליה) הוא כדורגלן עבר אנגלי, ששיחק בעמדת הבלם. קייהיל שיחק בעברו בין היתר באסטון וילה, אליה עלה מהנוער, בבולטון וונדררס, צ'לסי, (בה שימש כקפטן) וקריסטל פאלאס.

==קריירה==
קייהיל החל לשחק באקדמיית הנוער של אסטון וילה בגיל 15, לאחר שהרשים מספר סקאוטים בליגה המקומית. לאחר 4 עונות במדי אסטון וילה, מהן בילה שנתיים בהשאלה לקבוצות מליגת המשנה, נמכר קייהיל לקבוצה בולטון וונדררס עבור סכום של כ-5 מיליון פאונד. באצטדיון ריבוק הפך קייהיל לאחד ממרכזי ההגנה של הקבוצה, תוך שהוא זכה בפרס השחקן החדש הטוב ביותר בעונתו הראשונה, ואף התמנה לסגן הקפטן.

במועד ההעברות של חורף 2012, נקנה קייהיל על ידי קבוצת העילית מלונדון, צ'לסי, בעבור שמוערך ב-7 מיליון פאונד. קיהייל קיבל מקום מיידי ברוטציית ההגנה של הכחולים, ועלה לשחק ב-11 הפותחים הן בחצי גמר ליגת האלופות נגד ברצלונה והן במשחק הגמר נגד באיירן מינכן. בחצי עונתו הראשונה בלונדון, שיחק קיהייל ב-19 משחקים, בהם כבש שני שערים ומסר בישול אחד. עונה לאחר מכן פתח בהרכב קבוצתו בגמר הליגה האירופית 2013, בו ניצחה צ'לסי 1–2 את בנפיקה ליסבון בדרך לזכייה בתואר.

בעונת 2016/17 קייהיל לבש את סרט הקפטן מספר רב של פעמים מכיוון שהקפטן ג'ון טרי מיעט לשחק. לקראת עונת 2017/18 קייהיל הפך לקפטן של צ'לסי בצורה רשמית בגלל עזיבתו של ג'ון טרי לאסטון וילה.

ב-1 ביולי 2019 שוחרר מצ'לסי באופן רשמי, לאחר שקיבל דקות משחק מועטות בלבד במשחקי עונת 2018/2019.

ב-20 באוגוסט 2021 חתם בבורנמות' מהצ'מפיונשיפ לעונה אחת.

===קריירת נבחרות===
קיהייל שיחק עם הנבחרת הצעירה של אנגליה באליפות אירופה בכדורגל עד גיל 21 בשנת 2007, בה אנגליה הודחה רק בשלב חצי הגמר. משחקו הראשון במדים הלאומיים של הנבחרת הבוגרת היה ב-3 בספטמבר 2010, במשחק נגד נבחרת בולגריה. קייהיל נבחר על ידי רוי הודג'סון, מאמן אנגליה, לסגל עבור טורניר יורו 2012, אך נפצע במשחק ההכנה מול נבחרת בלגיה ולא שותף בטורניר.

==תארים==
;צ'לסי
* אליפות אנגליה (2): 2014/15, 2016/17
* גביע ה-FA: 2012
* גביע הליגה האנגלית: 2011/12
* ליגת האלופות: 2011/12
* הליגה האירופית: 2012/2013, 2018/2019

== קישורים חיצוניים ==

* 

* [http://www.chelseafc.com/teams/first-team/gary-cahill.html פרופיל השחקן] באתר הרשמי של צ'לסי

==הערות שוליים==

קטגוריה:בלמי כדורגל אנגלים
קטגוריה:כדורגלנים אנגלים
קטגוריה:כדורגלני אסטון וילה
קטגוריה:כדורגלני ברנלי
קטגוריה:כדורגלני שפילד יונייטד
קטגוריה:כדורגלני בולטון וונדררס
קטגוריה:כדורגלני צ'לסי
קטגוריה:כדורגלני קריסטל פאלאס
קטגוריה:כדורגלני בורנמות'
קטגוריה:כדורגלני נבחרת אנגליה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:אנגלים שנולדו ב-1985
כיף כף

כִּיף כֵּף הוא חטיף ופל מצופה שוקולד חלב מסדרת החטיפים של מפעל "עלית" של שטראוס גרופ המיוצר מ-1985. החטיף מאופיין בצורתו המלבנית ובאופן החלוקה שלו לרצועות ארוכות, המכונות "אצבעות". יש דמיון רב בין חטיף זה לבין חטיף קיטקט של חברת נסטלה, במבנהו ובשמו.

החטיף פותח על ידי טכנולוג המזון יורם וולשטיין.. השוקולד בחטיף מכיל 30% קקאו ומקורו בחוף השנהב.

== גרסאות ==
בחטיף "כִּיף כֵּף" יש ארבע "אצבעות". בגרסת מיני שלו יש שתי "אצבעות". ב-2013 החל שיווקו של "כיף כיף מקלות" בטעמים אחדים. גם חטיף זה דומה ברובו למוצר בשם Pepero בניגוד לכיף כף הרגיל, מוצר זה מחולק למקלות במקום לאצבעות.

בעבר נמכרה גרסת המיני גם תחת המותג של "דני שובבני".

==קישורים חיצוניים==

==הערות שוליים==

קטגוריה:חטיפי שוקולד
קטגוריה:עלית: מוצרים
אסתטיקה יפנית

[[גן קנרוקואן בעיר קנאזווה ביפן
]]
המחקר המודרני של האסתטיקה היפנית במערב החל רק לפני 200 שנים. האסתטיקה היפנית היא אוסף של אידיאלים עתיקים הכוללים את הוואבי-סאבי (היופי הטבעי שבחלודה וההזדקנות) והיוגן (מסתורין).
האידיאלים האלו ואחרים תומכים ברוב המוסכמות של החברה והתרבות היפנית לדברים שנחשבים לטעם טוב או יפה. לכן, למרות שהאסתטיקה היפנית נתפסת כפילוסופיה בעולם המערבי, המושג של אסתטיקה ביפן נחשב כחלק מהותי מחיי היום יום.
האסתטיקה היפנית בימינו מכילה בתוכה מגוון רב של אידיאלים, חלקם מסורתיים בעוד אחרים מודרניים ולעיתים הם אף מגיעים מתרבויות אחרות.

==שינטו - בודהיזם==

שינטו נחשב לרוב כבסיס לחברה ולתרבות היפנית. עם הדגש הזה על האחדות של הטבע, עם דגש באתיקה, והחגיגה השינטואיסטית של הנופים, הוא קובע חלקים מהאסתטיקה היפנית. עם זאת, האידיאלים היפניים בתחום האסתטיקה מושפעים רבות גם מהבודהיזם. במסורת הבודהיסטית, כל הדברים נחשבים למתפתחים מהכלום או נהפכים אליו. הכלום הבודהיסטי אינו רק חלל, הוא ליתר דיוק חלל לפוטנציאל. אם הים ייצג פוטנציאל, אז כל דבר יהיה גל היוצא מהים וחוזר אליו, כאשר אין גלים נצחיים או מושלמים. בכל נקודה בזמן הגל אינו שלם, אפילו לא כאשר הוא בגובהו המרבי. הטבע נתפס כמכלול שלם ומשתנה שיש להעריך. הערכה זו לטבע היא הבסיס לאידיאלים יפניים רבים שקיימים בתרבות היפנית בתחומי האסתטיקה, האומנות ועוד. מהבחינה הזאת גם האמנות היפנית שונה מאוד מהאומנות המערבית.

==אנסו==
אנסו (ביפנית: 円相 באנגלית: Ensō ) היא מילה יפנית אשר משמעותה "מעגל". היא מייצגת את המוחלט, ההארה, כוח, אלגנטיות, היקום והריק; לעיתים יהיה ניתן להשתמש במילה זו גם כדי לייצג את האסתטיקה היפנית עצמה. נזירי זן - בודהיזם לעיתים יאמינו כי "האופי של האומן נחשף לחלוטין כאשר היא או הוא מציירים את האנסו. רק אדם שהוא מושלם רוחנית ושכלית יכול לצייר אנסו אמיתי. אמנים מסוימים יתרגלו ציור אנסו על בסיס יומי, כתרגול רוחני".

==אסתטיקה והזהות התרבותית של יפן==
"נוף של סתיו וחורף", מאת ☀[[סשו טויו (Sesshū Tōyō), אמן יפני בן המאה ה-15, המוזיאון הלאומי בטוקיו
]]
בגלל הטבע שלה, לאסתטיקה היפנית יש רלוונטיות יותר גדולה מאשר יש לאסתטיקה לרוב במערב. בספרה המהפכני, אייקו איקגאמי (Eiko Ikegami) מגלה היסטוריה מורכבת של חיי חברה אשר בהם אידיאלים אסתטיים נהפכים משמעותיים לזהות התרבותית של יפן. היא מראה כיצד רשתות תקשורת באומנות הייצוגית, טקס התה ושירה עצבו מנהגים תרבותיים ומנהגים פוליטיים. היא מראה כי מה אשר המערב לרוב מפולג, פוליטיקה ואומנות, ביפן היה מאוחד. לאחר ההיכרות של יפן עם האומות המערביות, האידיאלים היפנים של אסתטיקה נבחנו, בידי יפנים ולא יפנים כאחד, תחת תפיסת העולם המערבית ונמצאו כמשקפים את המסורת היהודית-נוצרית והפילוסופיה המערבית.

== ראו גם ==
קינצוגי - אמנות תיקון כלי חרס

*
קטגוריה:אסתטיקה
קטגוריה:יפן: תרבות
כף גלידה

כף גלידה מ[[פלסטיק.]]
כף גלידה היא כף מדידה המשמשת להעברת גלידה לגביע גלידה או לקערית קטנה. לכף הגלידה צורה קעורה, כדי ליצור את צורת "כדור" הגלידה.

כף הגלידה מיוצרת לרוב בגודל של כדור גלידה אחד, בצורה שבה יהיה נוח למוכרי גלידה להניח כדורי גלידה בגביעים או בכוסות, ולגבות מחיר עבור מנת הגלידה בהתאם למספר הכדורים. בגלידריות קיימים סוגים נוספים של כפות גלידה, כגון כף עבור גודל של חצי כדור גלידה ועוד.

כפות דומות מאפשרות להכין כדורי פירות, כגון מלון.

==גלריית תמונות==
<gallery>
קובץ: Ice Cream Scoop.jpg|כף גלידה.
קובץ: Kitchen-Scooper-Large.jpg|כף גלידה ממתכת.
קובץ: Kitchen-Scooper-Small.jpg|כף גלידה בגודל של חצי כדור.
</gallery>

קטגוריה:כלי עבודה במטבח
קטגוריה:גלידות
Burn (אלבום)

Burn הוא אלבומה השמיני של להקת הרוק הבריטית דיפ פרפל שיצא לאור בשנת 1974. באלבום משתתף לראשונה דייוויד קוברדייל כסולן.

==הקלטה==
האלבום הוקלט במונטרה שבשווייץ בנובמבר 1973, באולפן הנייד של להקת הרולינג סטונז ("Rolling Stones Mobile Studio" - אולפן בו השתמשו רבות מהלהקות הגדולות בעולם).

צליל האלבום שונה מהסגנון שאפיין את הלהקה עד אז, ונוטה להשפעות של מוזיקת נשמה ופאנק (Funk), סגנונות שבלטו יותר באלבומם הבא, "Stormbringer".

==ביקורות==
האלבום קיבל ביקורות מעולות, ונחשב לאחד מהטובים ביותר של הלהקה. אתר Allmusic העניק לאלבום 4.5 כוכבים מתוך 5. כמו כן, עבודתו של קוברדיל זכתה לשבחים רבים. בשנת 2006 דורג האלבום על ידי מגזין Classic Rock במקום 27 ברשימת "100 אלבומי הרוק הבריטיים הטובים ביותר בכל הזמנים".

==רשימת השירים==
כל השירים נכתבו על ידי ריצ'י בלקמור, דויד קוברדיל, גלן יוז, ג'ון לורד ואיאן פייס.

==מבצעים==
*ריצ'י בלקמור - גיטרה
*דויד קוברדיל - שירה
*גלן יוז - גיטרה בס, קולות רקע
*ג'ון לורד - קלידים
*איאן פייס - תופים

==קישורים חיצוניים==

==הערות שוליים==

קטגוריה:אלבומי דיפ פרפל
קטגוריה:אלבומים באנגלית
קטגוריה:אלבומי חברת וורנר רקורדס
טיק טק טכנולוגיות

טיק טק טכנולוגיות בע"מ היא חברה פרטית ישראלית שהוקמה בשנת 1995 ועוסקת בשחזור מידע ושחזור חקירתי. במשך השנים החברה מיצבה את עצמה כאחת מחברות שיחזור המידע הגדולות בישראל.

החברה מפעילה שתי חברות בת:
*Raid Recovery Online - המתמחה בשחזור שרתי RAID דרך האינטרנט, ללא צורך בקבלת הדיסקים לעבודה במעבדה.
*Safetter - חברה המאפשרת רכישת שרות שחזור מראש ומשווקת ביטוח שחזור מידע באמצעות חברות ביטוח בישראל. הפתרון מבוסס פטנט בינלאומי, והוא נמכר כיום גם דרך יצרני מחשבים, ספקי תקשורת, Retail ועוד.

בין המקרים בהם טיפלה טיק טק במהלך השנים:

* פיגוע בבית חב"ד: ב-28 בנובמבר 2008, בוצעה מתקפת טרור במומבאי, על ידי מחבלים חמושים. בית חב"ד (הנקרא גם בשם "בית נרימאן") היה אחד היעדים המרכזיים של מתקפת הטרור. אחת המשפחות שנרצחו היו בני זוג ממשפחת הולצברג. המחשב של המשפחה נפגע קשות ורק על ידי שחזור הדיסק הקשיח של המחשב הצליחה חברת טיק טק להחזיר את המידע שנהרס ובו גם תמונות של המשפחה.
* התרסקות היסעור ברומניה: ב-26 ביולי 2010 התרסק מסוק "יסעור" בתרגיל משותף של חיל האוויר ישראלי והצבא הרומני. שישה אנשי צוות אוויר ישראליים נהרגו וכן איש צוות רומני. אחד ההרוגים, סגן ניר לקריף, נשא איתו מצלמה שנגרם לה נזק כבד. חברת טיק טק הצליחה לשחזר את כרטיס הזיכרון השבור מתוך המצלמה ובכך לשחזר את תמונותיו האחרונות של ניר
* רצח נורית ונח מעוז: ב-13 באוגוסט 2011 נרצחו בני הזוג נח ונורית מעוז. החשוד המרכזי ברצח היה בנם דניאל מעוז שרצח אותם מכיוון שהיה שרוי בחובות כבדים. על ידי פענוח המחשב של דניאל ושחזור הנתונים אותם ניסה למחוק התגלו הממצאים כי חיפש מספר ביטויים הקשורים לרצח הוריו. בין הממצאים נמצא כי חמש שעות לפני שרצח את הוריו חיפש דניאל בגוגל את הביטוי "האם קרן פנסיה עוברת בירושה" ועשרות ביטויים נוספים. פענוח המחשב הביא לחשיפת ראיות חשובות בתיק. דניאל מעוז הורשע ברצח שני הוריו ונשלח לשני מאסרי עולם.
* רצח שלי דדון: ב-1 במאי 2014 נרצחה שלי דדון במגדל העמק. החברה הצליחה לפענח את מכשיר הטלפון הסלולרי של דדון, ולסייע לפענוח הרצח. תעודה הוקרה מיוחדת הוענקה לחברה על ידי מפקד המחוז הצפוני של המשטרה, ניצב זהר דביר.
* רצח תאיר ראדה ומשפטו של רומן זדורוב: ב-2019 הגישה החברה חוות דעת מומחה מטעם ההגנה במסגרת הבקשה למשפט חוזר לרומן זדורוב תוך התייחסות לפעולות שבוצעו במחשבו: זדורוב לא חיפש סרטוני "סנאף", לא הוריד קבצים פדופילים למחשב ולא חיפש מידע על אלימות. במשפט החליטה המדינה למשוך את חוות הדעת של המשטרה ולא להגישה. בית המשפט ביקר את התנהלות המשטרה בנושא זה. בפס"ד התקבלה חוות הדעת שהגיש יואב זילברשטיין בצורה מלאה.<ref></ref><ref></ref>

== קישורים חיצוניים==
* 

==הערות שוליים==

קטגוריה:חברות שירותי מחשוב ישראליות
קטגוריה:ישראל: חברות שהוקמו ב-1995
אנסאר (לבנון)

אנסאר (, בתעתיק מדויק: אנצאר) הוא כפר בנפת א-נבטיה בדרום לבנון הממוקם בין א-נבטיה לצור. אוכלוסיית הכפר מוערכת ב-31,970 תושבים.מחנה המעצר אנסאר
== היסטוריה ==
לאחר מלחמת לבנון הראשונה, בנה צה"ל מחנה שבויים מחוץ לאנסאר. האסירים התגוררו באוהלים כשהמחנה מחולק לחלקים שכל אחד מהם מכיל חמישים אוהלים בגודל 3X3 מטר ומוקף בגדרות תיל בגובה 4 מטר. בשיאו החזיק המחנה 9,000 אסירים. ב-8 באוגוסט 1983, כמה אסירים נמלטו במנהרה שנמשכה 45 יום לחפור אותה.<ref>Tveit pp.42-43</ref> בחודש שלאחר מכן שוחררו 4,500 אסירים מאנסאר בתמורה לשישה חיילים ישראלים שהוחזקו על ידי אש"ף. לפני כן הועברו לישראל 200 אסירים. הם לא נכללו בהחלפה. 1,100 מהמשוחררים הועברו באוטובוסים לישראל ולאחר מכן הוטסו לאלג'יריה. השבויים הישראלים נלקחו בסירה קטנה לספינת מלחמה צרפתית מול טריפולי. לאחר מכן נבנה מחנה חדש בסמוך ובו צריפים במקום אוהלים<ref>Tveit p.68</ref> ב-1985 גורם אחד העריך כי המחנה הכיל 15,000 אסירים, בעיקר שיעים לבנונים. חייל מילואים של צבא ישראל ששירת באנסאר צוטט במעריב כאומר כי המחנה הישן ישב על גבי מערכת מנהרות.<ref></ref><ref></ref> בשנת 1988 כאשר פתח הצבא הישראלי מחנה שבויים בנגב סמוך לגבול מצרים, כלא קציעות, להחזקת אסירים שנעצרו במהלך האינתיפאדה הראשונה, הוא נודע אצל הערבים בשם אנסאר השלישי שעדיין משתמשים בשם זה.<ref></ref>

אנסאר היא עיר הולדתו של המשורר והעיתונאי סעיד פיאד (1921 - 2003).
ביתו של סעיד פיאד באנסאר

== קישורים חיצוניים ==

== הערות שוליים ==

קטגוריה:מחוז א-נבטיה: יישובים
אימפולס (להקת מחול)

אימפולס היא להקת מחול ישראלית, אחת מחמש הלהקות הייצוגיות של העיר באר שבע. הלהקה הוקמה באוקטובר 2007 על ידי הכוריאוגרף שלום כהן. הלהקה הוקמה כלהקת מחול המשלבת בתוכה מוטיבים אתניים וג'אז מודרני.

==היסטוריה==

הלהקה הוקמה כמסגרת ייחודית שלא היו כמותה קודם לכן בעיר באר שבע, במטרה לתת מענה לרקדנים ורקדניות אשר רקדו במהלך חייהם ורצו להמשיך לרקוד באופן מקצועי אך במקביל להתגייס לצבא ולהמשיך ללימודים אקדמאיים.

הלהקה תחת חסות "פרגוד" מ-2010 ועד היום.

==אופי הלהקה==

הלהקה מתנהלת בחזרות של אחת לשבוע בלבד. חזרות הנמשכות כ-3 שעות וכוללות בתוכן פן טכני של אלמנטים קלאסיים, יסודות מהיוגה, ומגוון רחב של שפה תנועתית שפיתח הכוריאוגרף שלום כהן.

== הישגים ==

להקות המחול אימפולס ופרגוד זכו בשנת 2011: במקום הראשון בתחרות הכוריאוגרפיה בפסטיבל המחול בכרמיאל עם היצרה "ונתנה תוקף". 
 

בשנת 2011 זכו במקום השלישי מתוך כ-60 להקות מחול מכל רחבי הארץ, בריקוד "נוסטלגיה" בתחרות הארצית ע"ש לאה פורת-גור.

הלהקה נוסעת מדי שנה לייצג את ישראל בפסטיבלי מחול ברחבי העולם. בשנת 2012 השתתפה בפסטיבל בעיירה בצ'כיה.

==יצירות הלהקה==

* מוצרט במצרים מאת שלום כהן (2007)
* לך לך למדבר מאת שלום כהן (2009)
* הנשר מאת שלום כהן (2010)
* נוסטלגיה מאת שלום כהן (2011)
* ונתנה תוקף מאת שלום כהן (2011)
* אוצר לאומי מאת שלום כהן (2012)
* איש הנצח מאת שלום כהן (2012)
* רקוויאם מאת שלום כהן (2012)
* יום מושלם מאת שלום כהן (2012)
* מחבואים מאת שלום כהן (2012)
* ואן הלסינג מאת שלום כהן (2012)
* דונט מאת שלום כהן (2012)
* אימג'ן מאת שלום כהן (2012)
* כנגד כל הסיכויים מאת אלה זבורקו ונועה מגל (2012)
* פורסט גאמפ מאת נועה שביל (2012)

==קישורים חיצוניים==
* [https://web.archive.org/web/20130927212150/http://www.pargod.co.il/208965/about אתר ארגון האם "פרגוד"]

==הערות שוליים==

קטגוריה:באר_שבע: תרבות
קטגוריה:להקות מחול ישראליות
קטגוריה:מחול מודרני
קטגוריה:ריקודי עם בישראל: להקות
שומרן

שומרנים
שׁוֹמְרַן דַּפִּים או בקיצור שומרן (ידוע גם בתור שמרדף כשם גנרי, מגן דף, ניילונית או שקית תיוק) שקית פלסטיק שקופה ודקה המשמשת לאחסון מספר מועט של מסמכים, בדרך כלל בגודל של דף A4. בצד השומרן חורים המאפשרים את אחסונו בתוך קלסר. 

השימוש העיקרי בו הוא משרדי ומטרתו היא הגנה על תוכנו מפני לכלוך או קימוט. 

המונח שומרן דפים אושר באקדמיה בשנת תשס"ו (2006), בהשראת מונחים אחרים במשקל פועלן המציינים אמצעים לשמירת ניירות ולתיוקם: חוֹבְקָן, כּוֹרְכָן, עוֹטְפָן, סוֹדְרָן ועוֹקְדָן (קלסר).

== ראו גם ==
* פסגור
* שקית
==קישורים חיצוניים==

==הערות שוליים==

קטגוריה:ציוד משרדי
אסינייאט

אסינייאט מוקדם מה-[[29 בספטמבר 1790, נושא ערך של 500 ליברות]]
ערך האסינייאטים (1789–1796) לפי ממשלות מהפכניות שונות וביחס למטבע כסף שקדם למהפכה
אסינייאט מה-[[4 בינואר 1792]]

אסינייאט (Assignat) הוא מכשיר מוניטרי בו נעשה שימוש בזמן המהפכה הצרפתית ומלחמותיה.

האסינייאטים היו שטרות עשויים מנייר שהונפקו על ידי האספה הלאומית בשנים 1789–1796. הם הונפקו על רקע פשיטת הרגל של הממשלה הצרפתית ב-1790 ולאחר החרמת רכוש הכנסייה. הממשלה חשבה שבעיותיה הפיננסיות ייפתרו על ידי הנפקת שטרות המייצגים את ערך הרכוש שהוחרם, שכלל בעיקר את אדמות הכנסייה. השימוש באסינייאטים היה מוצלח בתחילה והם שימשו כדי לפרוע חלק משמעותי מהחוב הציבורי, מאחר שכובדו על ידי נושים מקומיים ובינלאומיים כאחד.

הכוונה הראשונית הייתה שהאסינייאטים ישמשו כאיגרות חוב המגובות על ידי הרכוש המוחרם ונושאות ריבית של 5%. הממשלה הייתה אמורה להשמיד את האסינייאטים ברגע שהם חזרו לקופת האוצר. אולם, המחסור בכסף עודד את האספה לשנות את אופן השימוש בשטרות. באפריל 1790 הריבית הורדה ל-3% ולאחר מכן בוטלה לחלוטין. בנוסף, האסינייאטים לא הושמדו ובמקום זאת הוחזרו לסירקולציה לאחר שהגיעו לאוצר המדינה. כך הם הפכו באופן מעשי להילך חוקי ולכסף פיאט בסירקולציה. צעדים אלה זכו לביקורת ואף זירזו את פרישתו של ז'אק נקר.

אי נקיטת אמצעי זהירות מספקים והנפקת יתר, לצד חוסר אמון ציבורי בערך של האסינייאטים, גרמו לירידת ערכם. הממשלה המשיכה להדפיס אסינייאטים בכמויות גדולות. פריצת המלחמות הגבירה את הלחץ על הכלכלה וגרמה להחרפה של האינפלציה. כתוצאה מכך האסינייאטים איבדו 60% מערכם בשנים 1793-1790. האספה הלאומית ניסתה ללא הצלחה לקבע את שער החליפין בין האסינייאטים למטבעות אחרים, אך הערך של האסינייאטים המשיך לרדת. היפר-אינפלציה גרמה למחסור במזון ולאי-שקט ברפובליקה, והאספה ניסתה לפתור זאת על ידי קביעת מחירי מקסימום למוצרים שונים ב-1793, אך צעד זה הוביל לכך שחקלאים נמנעו מלהביא את מוצריהם לשוק בערים ורק החריף את אי-השקט.

ב-1795, כשעלה הדירקטורט לשלטון, בוטלו מחירי המקסימום למוצרי המזון, האינפלציה נמשכה וכמוה נמשכו המהומות. ב-1796 הערך הנומינלי של האסינייאטים הגיע ל-45 מיליארד ליברה בעוד שערך הקרקעות שהוחרמו מהכנסייה היה 2–3 מיליארד ליברה, כך שהאסינייאטים הפכו לכמעט חסרי ערך. האסינייאטים נשרפו באופן סימבולי בכיכר ונדום והדירקטורט הנפיק במקומם את ה"מנדטים", מטבע בצורת שטרי בעלות על קרקעות. כמו האסינייאטים גם המנדטים כשלו וערכם ירד כה מהר שאחרי כשנה הם הפכו לחסרי ערך.

ב-1803 נבלמה האינפלציה על ידי נפוליאון שהכניס לשימוש את מטבע הפרנק, שהיה מגובה בזהב.

==קישורים חיצוניים==

* 
* אלון לנדאו, [https://open.spotify.com/episode/5dJZ837wD0NwV7pMsTlbuJ?si=1a782c7e208b4de7 שני צידי המטבע], המשבר הפיננסי הגדול של המאה ה-18, מאי 2024

==הערות שוליים==

קטגוריה:המהפכה הצרפתית
קטגוריה:צרפת: כלכלה
קטגוריה:הרפובליקה הצרפתית הראשונה
ליאור שמיר

ליאור שמיר (נולד ב-20 במרץ 1972) הוא פרופסור משנה (assistant professor) למדעי המחשב באוניברסיטת לורנס טק במישיגן ארצות הברית.

שמיר נולד ברמת גן וגדל בקריית אונו.
למד בתיכון "בן צבי" שבקרית אונו, שירת בצה"ל כלוחם וקצין ביחידה מובחרת. למד לתואר ראשון במדעי המחשב באוניברסיטת תל אביב ולתואר שני במדעי המחשב באוניברסיטה הפתוחה. עשה את לימודי הדוקטורט באוניברסיטת M.T.U שבמישיגן. נושא הדוקטורט הוא "לוגיקה עמומה וחישובים רכים לניתוח זרמי מידע אסטרונומיים". מספר פרסומים שלו קשורים לתקופה זו וחשיבותם מרובה בקרב אסטרופיזיקאים בעולם. 

כיום מרצה למדעי המחשב באוניברסיטת לורנס טק במישיגן. המחקר שלו עוסק בעיקר באסטרונומיה אבל גם בביורפואה, בינה מלאכותית, מתמטיקה, עיבוד תמונה ואמנות. עוסק גם בכתיבת מאמרי מדע פופולרי.

ספרו, Astronomical Image Processing, יצא לאור בשנת 2008. 

שמיר נשוי ואב לשתי בנות.

==קישורים חיצוניים==
* [https://web.archive.org/web/20120828033425/http://www.ltu.edu/arts_sciences/mathematics_computer_science/l_shamir.asp ליאור שמיר], באתר של אוניברסיטת לורנס טק
* [http://vfacstaff.ltu.edu/lshamir/ ליאור שמיר] 
* 
<div class="mw-content-ltr">
* [http://detroit.cbslocal.com/2013/01/30/ltu-computer-scientist-proposes-new-way-to-identify-individuals/ LTU Computer Scientist Proposes New Way To Identify Individuals], CBS, January 30, 2013
* [http://www.economist.com/node/21524699 Painting by numbers], The Economist, July 30, 2011
* [http://www.eurekalert.org/pub_releases/2012-09/ltu-cmh092512.php Computers match humans in understanding art], EurekAlert!
</div>
* [https://web.archive.org/web/20130416011813/http://nisha.allmag.co.il/author/1074 מאמרי מדע פופולרי מאת ליאור שמיר]
* [https://web.archive.org/web/20130528203521/http://www.masa.co.il/writers/17/%D7%9C%D7%99%D7%90%D7%95%D7%A8-%D7%A9%D7%9E%D7%99%D7%A8/ מאמרי מדע פופולרי מאת ליאור שמיר], באתר "מסע אחר"
* [http://vfacstaff.ltu.edu/lshamir/publications/ פרסומים מדעיים של ליאור שמיר]

קטגוריה:מדעני מחשב ישראלים
קטגוריה:בוגרי תיכון בן צבי (קריית אונו)
קטגוריה:בוגרי אוניברסיטת תל אביב
קטגוריה:בוגרי אוניברסיטאות ומכללות בארצות הברית
קטגוריה:ישראלים שנולדו ב-1972
חי או מת (ספר)

חי או מת (באנגלית: Dead Or Alive) הוא ספר מאת הסופר האמריקאי טום קלנסי. הספר, שהוא העשירי בסדרה אודות ג'ק ראיין, מנתח מודיעין של ה-CIA, הוא השני בסדרה (לאחר שן הנמר), אשר מתאר את פעילותו של בנו של ג'ק ראיין, ג'ק ראיין ג'וניור, במסגרת פעילותו במוסד מודיעין אמריקאי לא רשמי בשם "הקמפוס". הספר גם המשך ישיר לספר נוסף של קלנסי, קשת שש. במהלך עלילת הספר פועלים ראיין ג'וניור וחבריו לארגון, בניסיון לאתר את הטרוריסט המסוכן ביותר בעולם, "האמיר", ולסכל את מזימתו לבצע פיגוע טרוריסטי בקנה מידה חסר תקדים על אדמת ארצות הברית. עלילת הספר עוקבת אחר ג'ק ראיין האב, אשר כתוצאה מחוסר שביעות רצונו מפעולותיו של יורשו בתפקיד נשיא ארצות הברית, אד קילטי, מחליט לשוב ולהתמודד כנגדו בבחירות לנשיאות ארצות הברית.

==עלילה==
עלילת הספר נפתחת בתיאור פעולה צבאית של יחידת הריינג'רס של צבא ארצות הברית, אשר נועדה ללכוד את האמיר, הטרוריסט שנחשב למסוכן ביותר בעולם. חרף מידע מודיעיני אשר הצביע על מיקומו באזור, היחידה מגלה שמדובר במידע שגוי, המצטרף לשורה של מקורות מודיעיניים שגויים באשר למקומו של האמיר. בשלב זה נכנס לתמונה ארגון ה"קמפוס", ארגון מודיעיני סודי אשר הוקם ביוזמתו של ג'ק ראיין האב מתקופת כהונתו כנשיא, ואשר בין חבריו נכללים בנו של ראיין, ג'ק ראיין ג'וניור, וכן ידידיו הוותיקים של ראיין וסוכני ה-CIA לשעבר, ג'ון קלארק ודומינגו שאבז, אשר גויסו לארגון לאחר פרישתם הכפויה משורות סוכנות הביון המרכזית ומ"קשת" בעקבות צמצום כוחות שקילטי הנהיג. אנשי ה"קמפוס" שמים לעצמם למטרה לגלות את מקום הימצאו של האמיר, בכל אמצעי שיידרש.

בו בזמן, ג'ק ראיין האב, אשר כעת עוסק בכתיבת זיכרונותיו מתקופת נשיאותו, מגלה מורת רוח רבה מפעולותיו של יורשו בתפקיד, ויריבו הפוליטי הוותיק אדוארד קילטי. למורת רוח זו נוסף צערו הרב של ראיין על מותו של ידידו הטוב ביותר, רובי ג'קסון, אשר במהלך הבחירות לנשיאות ארצות הברית, כאשר הוביל בסקרים למול קילטי, נרצח על ידי גזען מדרום ארצות הברית, מה שהוביל למעשה לבחירתו של קילטי כ"מועמד פשרה", בהיעדר מתמודדים אחרים. תחושה זו, כמו גם תחושת חובתו של ראיין לארצו, מובילה אותו לבסוף להתגייס פעם נוספת למען טובת מולדתו, ולהתמודד בבחירות לנשיאות ארצות הברית כנגד קילטי, הרץ לכהונה שנייה.

בסופו של דבר, מתברר כי מזימתו של האמיר עשויה, אם לא תימנע, להביא לחורבנה המוחלט של ארצות הברית היבשתית. בשל אזלת ידו של ממשלו של הנשיא קילטי, העול מונח על כתפיהם של חברי ארגון הקמפוס. בשלב זה, ועל מנת למנוע את התרחשותו של האסון הגדול ביותר בהיסטוריה של ארצות הברית, נדרשים חברי הקמפוס לגייס את כל כוחם ותושייתם, ולפעול יחדיו על מנת לסכל את האיום. לשם כך עליהם ללכוד את האמיר, חי או מת.

==קישורים חיצוניים==
* 
* 
* [https://web.archive.org/web/20130329183013/http://tomclancy.com/book_display.php?isbn13=9780425244852 דף הספר באתר הרשמי של טום קלנסי (אנגלית)]
* 

==הערות שוליים==

קטגוריה:ספרי הוצאת מודן
קטגוריה:ספרי טום קלנסי
קטגוריה:ספרי מתח
קטגוריה:ספרי ריגול
The Pretty Reckless

טיילור מומסן בהופעה של הלהקה, 2010
The Pretty Reckless היא להקת רוק אלטרנטיבית מניו יורק, שנוסדה ב-2009 והתפרסמה בעיקר בעשור השני של המאה ה-21. הלהקה כוללת את טיילור מומסן, בן פיליפס, מארק דיימון וג'יימי פרקינס.

השיר "Kill Me" של הלהקה היה מועמד לשיר השנה במגזין הרוק "Revolver". השיר שודר בסיום הפרק האחרון של העונה השישית בסדרה "אחת שיודעת", בה גילמה בעבר חברת הלהקה מומסן את דמותה של ג'ני האמפרי.

הלהקה ערכה סיבוב הופעות בעולם מ-2010 ועד מרץ 2012 כדי לקדם את אלבום הבכורה שלה, "Light Me Up". לאחר סיום סיבוב ההופעות, יצאה הלהקה לסיבוב נוסף, בו תפקדה כהופעת חימום לאוונסנס וללהקת מרילין מנסון.

== חברי הלהקה ==
נוכחיים:
* טיילור מומסן - סולנית וגיטרה.
* בן פיליפס - גיטרה, סולן משנה.
* מארק דיימון - גיטרה בס.
* ג'יימי פרקינס - כלי הקשה, מערכת תופים.

לשעבר:
* ג'ון סקולו - גיטרה.
* מאט צ'יארלי - גיטרה בס.
* ניק קארבון - כלי הקשה, מערכת תופים.
* אנה מאונטיין - סולנית משנה.

==דיסקוגרפיה==
=== אלבומי אולפן ===
* 2010: Light Me Up
* 2014: Going to Hell
* 2016: Who You Selling For
* 2021: Death by Rock and Roll

===מיני-אלבומים===
* 2010: The Pretty Reckless
* 2012: Hit Me Like a Man EP

==הופעות==
===סיבובי הופעות===
* 2010–2012: Light Me Up Tour
* 2012: The Medicine Tour
* 2013–2015: Going to Hell Tour
* 2016–2017: Who You Selling For Tour

== קישורים חיצוניים ==

* 

* [https://www.facebook.com/theprettyreckless דף הלהקה בפייסבוק]

קטגוריה:ניו יורק: אישים
קטגוריה:להקות רוק אמריקאיות
קטגוריה:להקות רוק אלטרנטיבי
קטגוריה:אמני אינטרסקופ רקורדס
אילן הרטוב

אילן הרטוב (14 באוקטובר 1927 - 16 בנובמבר 2013) היה דיפלומט וכלכלן ישראלי, ששימש כראש מועצת קריית שמונה.

==ביוגרפיה==
נולד בירושלים לאהרן ו[http://www.laad.btl.gov.il/Web/He/Victims/111.aspx?ID=37898 דורה בלוך], בתו של יוסף פיינברג, ממייסדי ראשון לציון. למד בגימנסיה העברית רחביה. שירת בפלמ"ח. בוגר לימודי כלכלה ומנהל עסקים. בתחילת שנות ה-50 היה סופרו הפרלמנטרי של העיתון "הדור". בצעירותו עברת את שמו ל"הרטוב", תרגום שם נעוריה של אמו "פיינברג".

בשנת 1954 כיהן למשך שנה כראש המועצה של קריית שמונה. לאחר מכן החל לעבוד בשירות החוץ הישראלי.

בשנת 1956 שימש הרטוב כמלווה של ליאון יוריס במהלך שהותו בישראל להכנת התחקיר לצורך כתיבת הספר "אקסודוס".

ב-1965 מונה לנספח כלכלי במדגסקר ב-1967 מונה ליועץ כלכלי באתיופיה.

בתחילת שנות ה-70 מונה כיועץ כלכלי של ראש עיריית ירושלים טדי קולק וכיהן כסמנכ"ל חברת קרתא.

בשנת 1976 היה בין חטופי המטוס באנטבה, שבו טס עם אמו לחתונת אחיו, העיתונאי דניאל בלוך, בארצות הברית. הוא שימש כמתורגמן של אידי אמין מול החטופים הישראלים. אמו, דורה בלוך, אושפזה בבית חולים בקמפלה ושם נרצחה על ידי אנשיו של אידי אמין.

ב-1978 מונה לנספח כלכלי לארצות מערב אפריקה בחוף השנהב. ב-1981 היה ראש מדור אינטרסים גאנה ובטוגו. ב-1986 ציר כלכלי באיטליה. ב-1990 מונה לנהל מחלקה כלכלית במשרד החוץ. בשנים 1991–1993 כיהן כשגריר ישראל בפיג'י.

הרטוב כיהן כחוקר במכון טרומן בירושלים.

== חיים אישיים ==
היה נשוי למרים ואב לשתי בנות. בתו אילת, אשת רוני הרניק (בנם של מאיר ורעיה הרניק, ואח של גוני הרניק), נהרגה באסון ורסאי, בשנת 2001.

==קישורים חיצוניים==
* 
*[https://mfa.gov.il/memorial/Perpetuated/Pages/Ilan_Hartuv.aspx אילן הרטוב] באתר משרד החוץ

== עץ משפחה ==

קטגוריה:שגרירי ישראל בפיג'י
קטגוריה:משפחת פיינברג-בלקינד
קטגוריה:בוגרי גימנסיה רחביה
קטגוריה:כלכלנים ישראלים
קטגוריה:לוחמי הפלמ"ח
קטגוריה:ראשי מועצת קריית שמונה
קטגוריה:כתבים פרלמנטריים ישראלים
קטגוריה:שגרירי ישראל בגאנה
קטגוריה:יועצים כלכליים ישראלים
קטגוריה:אנשי היישוב ילידי הארץ
קטגוריה:ישראלים שנולדו ב-1927
קטגוריה:ישראלים שנפטרו ב-2013
קליפת המוח הלימבית

קליפת המוח הלימבית (מכונה גם הקורטקס הלימבי או האונה הלימבית) היא אזור בקליפת המוח הממוקם מסביב לקצוות של החלק הפנימי של המיספרות המוח הגדול.

קליפת המוח הלימבית היא אזור מוקדם יותר מבחינה התפתחותית ביחס לנאו-קורטקס Neocortex (הכולל את האונה המצחית, האונה הרקתית, האונה העורפית והאונה הקודקודית).
קליפת המוח הלימבית ממוקמת מסביב לקצוות המרכזיים (medial edge) של ההמיספרות ומכאן שמו - משמעות המילה limbus היא "גבול".

הקורטקס הלימבי הוא חלק מהמערכת הלימבית.

גירוס הסינגולום (cingulate gyrus או cingulate cortex) הוא אזור חשוב של הקורטקס הלימבי.

==קישורים חיצוניים==

==הערות שוליים==

קטגוריה:קליפת המוח
קטגוריה:המערכת הלימבית
גשר יוסף

גשר יוסף הוא גשר העובר מעל נהר הירדן באזור עמק החולה על כביש 9779, המחבר בין קריית שמונה וכביש 90 לשדה נחמיה, עמיר, להבות הבשן וכפר סאלד.
== היסטוריה ==
בסוף שנות ה-20 הקימו הבריטים מעל הירדן גשר תלוי שנועד לשרת את האוכלוסייה באזור. מיקומו היה קרוב למקום בו היה ממוקם בעבר גשר טורקי שנהרס לחלוטין. הבריטים קראו לו גשר שייח' יוסוף על שמו של נכבד בדואי בשם זה הקבור באזור. בשנות ה-30 שימש את היישובים היהודים שהוקמו בעמק, ובשנת 1944 הפך לחלק מכביש 9779 שנסלל אז על ידי הבריטים.

מיקומו של הגשר הוא מעט מדרום לנקודת החיבור של מקורות הירדן - נחל דן, נחל חרמון ונחל שניר.

בשנת 1956 נהרס הגשר התלוי ובמקומו נבנה גשר חדש. הוא נקרא גשר יוסף על שמם של ו, חברי קיבוץ עמיר, שנפלו בסביבה במלחמת העצמאות. הגשר צר יחסית ומאפשר מעבר של תנועה בכיוון אחד בלבד על גביו.

בסמוך לגשר על הגדה המזרחית של הירדן עוברת טיילת עמי, טיילת המחברת בין הגשר וקיבוץ שדה נחמיה, לקיבוץ עמיר מדרום.

==קישורים חיצוניים==
*מיכאל בן-דרור, [http://old.sde-nehemia.com/cgi-webaxy/item?149&r=0.669482308297546 גשר תלוי ואוטובוסים], באתר מושב שדה נחמיה
*[http://onegshabbat.blogspot.co.il/2015/03/blog-post.html על דעת המקום: הגשרים של בקעת החוּלה ונקמת היד השמאלית], יהודה זיו, אתר עונג שבת, מרץ 2015.
*[http://www.golod.co.il/%D7%92%D7%A9%D7%A8-%D7%99%D7%95%D7%A1%D7%A3 תמונות מהגשר]
*

י
קטגוריה:עמק החולה